Patvirtinta

Mažeikių lopšelio-darželio ,,Žilvitis“

direktoriaus 2018 m. balandžio 3 d.

įsakymu Nr. V1-23

**mokesčio už vaikų išlaikymą MAŽEIKIŲ LOPŠELYJE-DARŽELYJE „ŽILVITIS“, įgyvendinančioJE ikimokyklinio ir priešmokyklinio ugdymo programas, nustatymo tvarkos aprašas**

**I SKYRIUS**

**BENDROSIOS NUOSTATOS**

1. Mokesčio už vaikų išlaikymą Mažeikių lopšelyje-darželyje ,,Žilvitis“ (toliau – Ugdymo), įgyvendinančioje ikimokyklinio ir priešmokyklinio ugdymo programas, nustatymo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo bei ugdymo paslaugų mokesčių nustatymo, lengvatų taikymo ir pateikiamų dokumentų lengvatoms taikyti priėmimo ugdymo įstaigoje, įgyvendinančioje ikimokyklinio ir priešmokyklinio ugdymo programas, tvarką.

2. Aprašas parengtas vadovaujantis Mažeikių rajono savivaldybės tarybos 2018 m. kovo 30 d. sprendimu Nr. T1-85 „Dėl mokesčio už vaikų išlaikymą savivaldybėse ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašas“.

3. Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**Mokesčio už maitinimo ir ugdymo paslaugas nustatymas**

4. Tėvai (globėjai) moka už kiekvieną vaiko lankytą, nelankytą ir nepateisintą dieną 100 % Savivaldybės tarybos nustatytos dienos (paros) maitinimo kainos.

5. Tėvai (globėjai), kurių vaikai lanko Ugdymo įstaigos priešmokyklinio ugdymo grupes, moka už pasirinktą maitinimų skaičių, išskyrus pietus, Aprašo 4 punkte numatytą mokesčio dydį.

6. Ugdymo įstaigos vadovas, nepažeisdamas dienos (paros) maitinimo normų, gali koreguoti atskirų maitinimų mokesčių dydį.

7. Už ikimokyklinio ugdymo įstaigos lankymą taikomas Savivaldybės tarybos nustatyto dydžio ugdymo aplinkos išlaikymo mokestis (ugdymo priemonėms, patalynei bei skalbimo reikmenims, trumpalaikiam turtui bei kitoms su ugdymo proceso organizavimu susijusiomis priemonėms ar paslaugoms įsigyti).

**III SKYRIUS**

**mokesčio lengvatų taikymas ir jas patvirtinančių**

**dokumentų pateikimas**

8. mokestis už vaiko maitinimą ir ugdymo aplinkos išlaikymą neskaičiuojamas jeigu:

8.1. vaikas auga šeimoje, įrašytoje į Vaiko teisių skyriaus socialinės rizikos šeimų, auginančių vaikus, apskaitą ( pateikus Vaiko teisių apsaugos skyriaus pažymą);

8.2. vaikas nelanko Ugdymo įstaigos vasaros laikotarpiu (birželio – rugpjūčio mėn.) 1 mėnesį ir ilgiau;

8.3. Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas.

9. Mokestis už vaiko maitinimą ikimokyklinio ir priešmokyklinio ugdymo grupėse neskaičiuojamas jeigu vaikas lanko specialiojo ugdymo grupę ir maitinimo paslauga nesinaudoja dėl sveikatos sutrikimų (pateikus gydytojo pažymą).

10. Mokestis už vaiko maitinimą ikimokyklinio ir priešmokyklinio ugdymo grupėse tėvų prašymu mažinamas 50 procentų Savivaldybės tarybos nustatytos vaikų dienos maitinimo normos už kiekvieną lankytą, nelankytą ir nepateisintą dieną, jeigu:

10.1. vaikas (vaikai) turi tik vieną iš tėvų:

10.1.1. vienas iš tėvų miręs (pateikus mirties liudijimo kopiją);

10.1.2. vienas iš tėvų dingęs be žinios (pateikus pažymą iš teisėsaugos institucijos).

Visais 10.1. punkte išvardintais atvejais pateikiama vaiko (vaikų) gimimo liudijimo kopija.

10.2. šeima augina tris ir daugiau vaikų (pateikus vaikų gimimo liudijimo kopijas, pažymą iš mokymo įstaigos, jei vaikas (vaikai) mokosi mokyklų dieniniuose skyriuose ne ilgiau kaip iki 24 m. amžiaus);

10.3. vienas iš tėvų (globėjų) atlieka tikrąją karinę tarnybą (pateikus tai patvirtinančią pažymą);

10.4. vaikas auga moksleivių ar studentų šeimoje, kurioje vienas iš tėvų (globėjų) mokosi mokymo įstaigos dieniniame skyriuje (pateikus pažymas vasario ir rugsėjo mėnesiais apie mokslo tęsimą);

10.5. vaikas auga Mažeikių bendruomeniniame pagalbos vaikui centre ir jam reikalinga švietimo pagalba (pateikus įstaigos vadovo prašymą ir vaiko gimimo liudijimo kopiją);

10.6. vaikui nustatyti dideli ar labai dideli specialieji ugdymosi poreikiai ar neįgalumas (pateikus vaiko didelius, labai didelius specialiuosius ugdymosi poreikius ar neįgalumą patvirtinančius dokumentus).

11. mokestis už vaiko maitinimą neskaičiuojamas, jeigu vaikas nelanko Ugdymo įstaigos šiais atvejais:

11.1. dėl vaiko ligos ar gydymosi sanatorijoje (pateikus gydytojo pažymą);

11.2. mokinių atostogų metu (priešmokyklinio ugdymo grupių vaikams);

11.3. tėvų (globėjų) kasmetinių ar tėvystės atostogų metu (pateikus šį faktą patvirtinančius dokumentus);

11.4. tėvai (globėjai) turi laisvas nuo darbo dienas (dirba pagal slenkantį darbo grafiką), (pateikus pažymą iš darbovietės);

11.5. tėvai (globėjai) vykdo individualią veiklą ar dirba pagal kitas Civilinio kodekso reguliuojamas sutartis (pateikus atitinkamą vykdomos veiklos pažymą ir prašymą ugdymo įstaigos vadovui, pagal ugdymo įstaigos nustatytą terminą, nurodant nedarbo dienas (ne daugiau kaip 8 darbo dienos per mėnesį);

11.6. kai įstaiga (grupė) uždaryta dėl higienos normų pažeidimo, ligos protrūkio, remonto darbų ar kitų techninių priežasčių.

12. Dokumentai, patvirtinantys lengvatos taikymą, pateikiami Ugdymo įstaigos direktoriui, priimant vaiką į įstaigą, o dokumentai apie vėliau atsiradusią teisę į lengvatą – bet kuriuo metu.

13. Lengvata taikoma nuo prašymo bei dokumentų, patvirtinančių lengvatos taikymą, pateikimo kitos dienos. už praėjusį laikotarpį mokestis neperskaičiuojamas.

14. Lengvatos taikymas įforminamas Ugdymo įstaigos direktoriaus įsakymu.

15.Tėvams (globėjams) laiku nepateikus lengvatas pateisinančių dokumentų, mokestis skaičiuojamas bendra tvarka.

16. Pasikeitus šeimos finansinei situacijai, tėvai (globėjai) raštu informuoja ugdymo įstaigos direktorių dėl mokesčio už vaikų išlaikymą Ugdymo įstaigoje perskaičiavimo.

17. Tėvai ( globėjai) atsako už pateikiamų dokumentų teisingumą. Neteisėtai gavus lengvatą už vaiko išlaikymą ikimokyklinio ugdymo įstaigoje, piniginės lėšos išieškomos įstatymų nustatyta tvarka.

**IV SKYRIUS**

**BAIGIAMOSIOS NUOSTATOS**

18. Užmokestis už vaiko išlaikymą Ugdymo įstaigoje, įgyvendinančioje ikimokyklinio ir priešmokyklinio ugdymo programas, turi būti sumokėtas už praėjusį mėnesį iki kito mėnesio 20 d.

19. Tėvai norintys pasirinkti vaikų, lankančių priešmokyklinio ugdymo grupę, maitinimo skaičių per dieną turi parašyti prašymą įstaigos direktoriui.

20. Grupių auklėtojai sudaro kasdieninio vaikų lankymo apskaitos žiniaraščius. Kartu su dokumentais, pateisinančiais praleistas dienas, juos atiduoda sekančio mėnesio pirmą darbo dieną maisto organizavimo ir higienos priežiūros specialistui.

21. Grupių auklėtojai atsako už teisingą vaikų lankymo žymėjimą apskaitos žiniaraščiuose ir pateisinamųjų dokumentų surinkimą laiku.

22. Maisto organizavimo ir higienos priežiūros specialistas atsako už teisingą vaikų skaičiaus žymėjimą valgiaraščiuose-reikalavimuose, registruoja ir sega į bylas pažymas dėl ligos, išduotas gydymo įstaigų, sutikrina praleistų dienų skaičių vaikų lankymo apskaitos žiniaraščiuose ir perduoda lopšelio-darželio vyriausiajam buhalteriui.

23. Sąskaitininkas, gavęs vaikų lankymo apskaitos žiniaraščius, skaičiuoja tėvų mokestį, išrašo mokėjimo kvitus.

24. Lopšelio-darželio buhalterijoje saugomi vaikų lankomumo apskaitos žiniaraščiai kartu su pažymomis, pateisinančiomis praleistas dienas, išskyrus pažymas dėl ligos, tėvų mokesčio už vaikų išlaikymą apskaitos žiniaraščiai.

25. Lopšelio-darželio buhalterijoje saugomi tėvų prašymai ir pateisinamieji dokumentai dėl tėvų mokesčio lengvatų.

26. Sąskaitininkas, skaičiuodamas tėvų mokestį už vaikų lankytas dienas, vadovaujasi šiuoaprašu ir lopšelio-darželio vadovo įsakymais mokinių klausimais, kuriuose nurodyta vaikų vardai, pavardės, grupės, lengvatos dydis ir priežastis.

27.Už aprašo vykdymą atsakingi lopšelio-darželio vyriausiasis buhalteris, maisto organizavimo ir higienos priežiūros specialistas, sąskaitininkas ir grupių auklėtojai.

28. Už mokesčių surinkimą laiku atsakingas savivaldybės Ugdymo įstaigos direktorius ar jo įgaliotas asmuo. Jeigu dėl nepateisinamų priežasčių laiku nesumokamas mokestis, įstaigos vadovas turi teisę išbraukti vaiką iš sąrašų.

29. Už mokesčio už vaikų išlaikymą savivaldybės ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo įgyvendinimą atsakingas Mažeikių rajono savivaldybės administracijos švietimo skyrius.

\_\_\_\_\_\_\_\_\_\_\_\_\_\_\_\_